|  |  |  |  |  |
| --- | --- | --- | --- | --- |
|  | **רוטנשטרייך רובין** | **קרל פילמר** | **רועי שני** | **ישראל שורק** |
| **בעד** | \*המבוגרים הם בעלי ידע וניסיון רב  \*ניסיון חיים עשיר הגיון בריא וחכמת חיים | \*אנשים מבוגרים הם ה"מייבינים" בני סמכא  \*מקורות מהימנים לחכמה מצטברת  \*יכולים להנחות צעירים ע"פ ניסיונם  \*מביאים נקודת מבט נוספת  \*התובנות שלהם יכולות לתרום רבות | \*אינטליגנציה חברתית-רגשית מאפיינים של חכמה מתפתחת עם הגיל.  \*יכולים לפתור דילמות באופן מושכל  \*יכולים להתמודד עם אתגרים חברתיים מורכבים  \*המבוגרים בעלי יכולת להבין מצבים חברתיים | ההקשבה למבוגרים חכמת החיים ובעלי הניסיון גורמת להתרגשות, להתפעמות ורוממות רוח. |
| \*המבוגרים בעלי יכולת רגשית מפותחת  מתינות, צניעות, נכונות להקשבה, צניעות ופתיחות  \*יוצרים אווירה טובה  \*היציבות חשובה למבוגרים  \*המבוגרים נאמנים יותר למקום העבודה.  \*העובדים המבוגרים מנוסים במצבי לחץ. |  | \*מבוגרים בעלי אינטליגנציה חברתית רגשית : יכולים להבין מצבים חברתיים ולפתור דילמה חברתית באופן מושכל.  \*שולטים במנגנון הבקרה הרגשית.  \*הבנת המציאות באופן שקול המאפשר להם להחליט החלטות חכמות יותר  \*עוברים בקלות מרגשות שליליים לחיוביים |  |
| **נגד** | \*בימינו פחות מעריכים ניסיון  \*מבוגרים נתפסים כמיושנים ואיטיים  \*שוק העבודה מעריך פחות את המבוגרים |  | \*למבוגרים יש הידרדרות ביכולת הקוגניטיבית  \*הזיכרון לטווח קצר מתרופף עם הגיל | \*הידע מצוי במכונות החכמות  \*הניסיון הוא נטל כי חלו שינויים  \*ותק הוא שחיקה ועייפות  \*יש העדפה לכישורים מקצועיים  \*הוותק נתפס כאובדן התמימות ההופך את העובד המבוגר לביקורתי |

|  |  |  |  |  |  |
| --- | --- | --- | --- | --- | --- |
|  | **רוטנשטרייך רובין** | **קרל פילמר** | **רועי שני** | **ישראל שורק** | **המאחד והמייחד** |
| **בעד** | \*המבוגרים הם **בעלי ידע וניסיון** רב  \***ניסיון** חיים עשיר הגיון בריא וחכמת חיים | \*אנשים מבוגרים הם ה"**מייבינים**" בני סמכא  \*מקורות מהימנים **לחכמה** מצטברת  \*יכולים להנחות צעירים ע"פ **ניסיונם**  \*מביאים נקודת מבט נוספת  \***התובנות** שלהם יכולות לתרום רבות | \*אינטליגנציה חברתית-רגשית מאפיינים של **חכמה** מתפתחת עם הגיל.  \*יכולים לפתור דילמות באופן **מושכל**  \*המבוגרים בעלי יכולת **להבין** מצבים חברתיים | ההקשבה למבוגרים **חכמת החיים ובעלי הניסיון** גורמת להתרגשות, להתפעמות ורוממות רוח. | **חשיבות הידע , החכמה וניסיון החיים** |
| \*המבוגרים בעלי יכולת **רגשית** מפותחת: מתינות, צניעות, נכונות להקשבה, צניעות ופתיחות  \*יוצרים **אווירה טובה**  \***היציבות** חשובה למבוגרים  \*המבוגרים **נאמנים** יותר למקום העבודה.  \*העובדים המבוגרים **מנוסים** במצבי לחץ. |  | \*מבוגרים בעלי **אינטליגנציה חברתית רגשית** : יכולים להבין מצבים חברתיים ולפתור דילמה חברתית באופן מושכל.  \*שולטים במנגנון הבקרה **הרגשית**.  \***הבנת המציאות** באופן שקול המאפשר להם להחליט החלטות חכמות יותר  \*עוברים בקלות **מרגשות** שליליים לחיוביים |  | **תכונות אופי וכישורים חברתיים/ ריגשיים** |
| **נגד** | \*בימינו **פחות** מעריכים ניסיון  \*מבוגרים נתפסים **כמיושנים** ואיטיים  \*שוק העבודה מעריך **פחות** את המבוגרים |  | \*למבוגרים יש **הידרדרות** ביכולת הקוגניטיבית  \*הזיכרון לטווח קצר **מתרופף** עם הגיל | \*הידע מצוי במכונות החכמות  \*הניסיון הוא **נטל** כי חלו שינויים  \*ותק הוא **שחיקה** ועייפות  \*יש העדפה לכישורים מקצועיים  \*הוותק נתפס **כאובדן התמימות** ההופך את העובד המבוגר **לביקורתי** | **היבט שלילי המבטא חיסרון בשילוב עובדים מבוגרים בשוק העבודה** |

**דוגמה לסקירה ספרותית**

נראה כי על אף הא מרה הידועה לכול כי "העולם שייך לצעירים", בכל הקשור לתחום התעסוקה אין הדבר בא לידי הכרעה ברורה, ומעסיקים רבים עדיין מתלבטים בשאלה אם לשלב במקום עבודתם עובדים מבוגרים ובעלי ניסיון.

רוטנשטרייך-רובין (2017 ) ופילמר (2017 ) **מציגים** יתרון מובהק של שילוב עובדים מבוגרים בשוק העבודה והוא **הידע וניסיון החיים** שהם רכשו. פילמר (שם) **מצביע** על כך שניסיון חייהם העשיר של עובדים מבוגרים עשיר בתובנות שעשויות לתרום לנו רבות ולסייע במצבים שבהם אנו נדרשים לקבל החלטות, וזאת על־סמך הסתמכותם על העבר. הוא **קורא** לצעירים להיעזר באותם מבוגרים שידריכו אותם ויכוונו אותם על פי ניסיונם בבחינת "אין חכם כבעל ניסיון". רוטנשטרייך-רובין ((2017  **מוסיפה** כי לא רק שעובדים מבוגרים הם בעלי ידע רב יותר, חוכמת חיים וניסיון, אלא הם אף **נאמנים** יותר למקום עבודתם מאשר עובדים צעירים, משום שחשובה להם היציבות במקום העבודה. היא **מציינת** שעובדים מבוגרים ניחנים בתכונות של מתינות, נכונות להקשיב, צניעות ופתיחות שיכולות להועיל למעסיקיהם.

**יתרון** **נוסף** בהעסקת עובדים מבוגרים **מציג** שני (2010 )**באומרו** כי **חוכמה מתפתחת עם השנים** וכי אינטליגנצייה רגשית ואינטליגנצייה חברתית מפותחות יותר בגיל המבוגר. תכונות אלה הכרחיות להבין מצבים חברתיים, ומעסיקים יכולים לנצל תכונה זו שאנשים מבוגרים מתמודדים טוב יותר במצבים חברתיים מורכבים לטובת ייעול מקום העבודה. ל**חיזוק דבריו** מביא שני (שם) תוצאות מחקר שהראו כי יכולת השליטה הרגשית של אנשים מבוגרים מאפשרת להם להבין את המציאות באופן שקול יותר ולקבל החלטות בחוכמה.

**בניגוד** ליתרונות אלה שבהעסקת עובדים מבוגרים, שורק (2017 ) **מציג** פן אחר ביחס להעסקת עובדים אלה. **לדבריו**, בחברה האנושית חלים כיום שינויים רבים, ובשונה מבעבר ההעסקה היום נסמכת יותר על **כישורים אישיים ופחות על ותק**. שורק (שם) **מצביע** על כך שבתחומים שונים כמו חברה וכלכלה חלו תמורות רבות בשנים האחרונות עד שאלה השתנו כמעט לבלי היכר ולניסיון החיים אין כל יתרון בקבלת החלטות בתחומים אלה, שבהם הניסיון לעיתים נתפס כנטל ולא כנכס. **חיסרון נוסף**, לדידו, בהעסקת עובדים מבוגרים הוא **שהוותק** **נתפס כאובדן תמימות**, ועל כן עובדים אלה יכולים להיות ביקרותיים הרבה יותר כלפי מעסיקיהם. יתר על כן עובדים מבוגרים הם פעמים רבות **שחוקים ועייפים** הרבה יותר מעובדים צעירים.

**ביבליוגרפיה**:

פילמר, ק', (2017 ). חכמי החיים,.מתוך האתר אלכסון.

רוטנשטרייך רובין, ד' (2017 ), למה מעסיקים בישראל לא רוצים להעסיק עובדים מבוגרים?. מתוך האתר מאקו.

שורק, י' (2017), ניסיון החיים והמוות. הד החינוך.

שני, ר' (2010 ), מחקרים מוכיחים: החוכמה עולה עם הגיל. מתוך אתר ynet, ידיעות אחרונות.